नङसल र रसिला फाइनल भिड्ने
चौधौं राष्ट्रव्यापी कृष्णमोहन स्मृति खुुला ब्याडमिन्टनको महिला एकल उपाधिका लागि नङसलदेवी तामाङ र रसिला महर्जन भिड्ने भएका छन् । दुवै आर्मी क्लबका खेलाडी हुन् ।
काठमाडौँ — चौधौं राष्ट्रव्यापी कृष्णमोहन स्मृति खुुला ब्याडमिन्टनको महिला एकल उपाधिका लागि नङसलदेवी तामाङ र रसिला महर्जन भिड्ने भएका छन् । दुवै आर्मी क्लबका खेलाडी हुन् ।हल्चोकस्थित कोर्टमा मंगलबार नङसलदेवीले एपीएफका शोभा गौचनलाई २१–१२, २१–१३ ले र रशिलाले झापाकी जेसिका गुरुङलाई २१–१३, २१–१७ ले पराजित गर्दै फाइनल पक्का गरे ।पुरुष एकलतर्फ आर्मी क्लबका रत्नजित तामाङले आफ्नै क्लबका प्रफुल्ल महर्जनलाई २१–११, २१–८ ले, दार्चुलाका प्रिन्स दाहालले भोजपुरका विकास श्रेष्ठलाई २१–१८, २१–१८ ले, आर्मीका नवीन श्रेष्ठले एपीएफका साजनकृष्ण ताम्राकारलाई २१–१९, २१–१२ ले र दीपेश धामीले एपीएफकै विजित थापामगरलाई २१–१९, २१–११ को सोझो सेटमा हराएर सेमिफाइनल यात्रा तय गरेका छन् ।पुरुष युगलमा रत्नजित र नवीनको जोडीले हीरा राई र ग्याल्जेन शेर्पालाई २१–१२, २१–१४ ले तथा दीपेश र विजितको जोडीले अभिषेक बोस र सुशील श्रेष्ठलाई २१–७, २१–१९ ले हराएर क्वाटरफाइनल सुरक्षित गरे । एपीएफका गौतम कठायत र विशाल प्रधान, एपीएफका सुदीप सेढार्इं र साजनकृष्ण ताम्राकार, आर्मीका रुकेश महर्जन र पविन लिन्थिप, पुलिसका दीपक बोहोरा र जीवन आचार्य, बाँकेका रियाज र इरफान अन्सारीको जोडी विजयी भए ।४५ वर्षमाथि भेन्ट्रान्स युगलतर्फ जेष्ठ ब्याडमिन्टनका नवीनबावु श्रेष्ठ र श्याम पराजुलीे, काठमाडौंका राजु महर्जन र सुनील बज्राचार्य, काठमाडौंका भूमि गुरुङ र कर्ण शाही तथा ग्यालेक्सी क्लबका राजु भुजु र हरिप्रसाद श्रेष्ठको जोडीले विजयी हुँदै सेमिफाइनल पुगेका छन् ।१७ वर्षमुनि ब्वाइज एकलतर्फ आर्मीका प्रफुल्ल महर्जन, रिेजेन महर्जन, पुलिस स्कुलका एलिश थापा, कैलालीका देवराज राणा, योगेश खड्का, मोरङका उज्ज्वल पोखरेल, दार्चुलाका प्रिन्स दाहाल र प्रभात स्कुलका दिवस शाही विजयी हुँदै क्वाटरफाइनल पुगेका छन् ।